ΓΡΑΠΤΗ ΕΡΩΤΗΣΗ E-0571/03

υποβολή: Mihail Papayannakis (GUE/NGL) προς την Επιτροπή

(28 Φεβρουαρίου 2003)

Θέμα: Έθνικό Πάρκο στο Δέλτα του Νέστου

Όπως επισημαίνει η Εταιρία Προστασίας Οικοανάπτυξης του Νέστου, το Εθνικό Πάρκο Μακεδονίας και Θράκης 6 χρόνια μετά την ίδρυσή του (ΦΕΚ 854/16.9.96) παραμένει ανενεργό, ενώ οιγροβιότοποι που το αποτελούν διατρέχουν σοβαρούς κινδύνους. Το Εθνικό Πάρκο περιλαμβάνει την ευρύτερη περιοχή του Δέλτα του Νέστου, τις λίμνες Βιστονίδα και Ισμαρίδα, τις λιμνοθάλασσες Αλμύρα, Λάφρη, Λαφρούδα και τις μεταξύ τους παραθαλάσσιες περιοχές. Επίσης εντός των ορίων τουπάρχουν επτά περιοχές ενταγμένες στο δίκτυο NATURA 2000. Ωστόσο, παρά την ανακοίνωση της δημιουργίας του Εθνικού Πάρκου και της λειτουργίας φορέα ενιαίας διαχείρισης, όχι μόνο δεν έχει ληφθεί κανένα μέτρο για τηνλοποίησή τους, αλλά επιπλέον τα τελευταία χρόνια παρατηρείται σημαντική επιβάρυνση του οικοσυστήματος από την εγκατάσταση δεξαμενών καυσίμων.

Μπορεί η Επιτροπή να παράσχει διαβεβαιώσεις ότι θα μεσολαβήσει στις αρμόδιες ελληνικές αρχές ώστε ναπάρξει μία διευθέτηση βασιζόμενη στην ορθή και ισόρροπη διαχείριση του σημαντικού αυτού για την Ευρώπη οικοσυστήματος, κατά την έννοια της οδηγίας 92/43/ΕΟΚ(1) και, προτίθεται, ενδεχομένως, να συγχρηματοδοτήσει τη δημιουργία του εν λόγω Εθνικού Πάρκου·

(1) ΕΕ L 206 της 22.7.1992, σελ. 7.

Απάντηση της κας Wallstrm Εξ ονόματος της Επιτροπής

(3 Απριλίου 2003)

Η κοινήπουργική απόφαση 5796/1999 όπου χαρακτηρίζονται Εθνικό Πάρκο η περιοχή του δέλτα του Νέστου και οι λίμνες Βιστονίδα και Ισμαρίδα δεν ισχύει πλέον. Σύμφωνα με την ελληνική νομοθεσία, το αναγκαίο νομικό πλαίσιο για την προστασία τοποθεσιών και για τη συμμόρφωση με τους στόχους των οδηγιών 79/409/ΕΟΚ(1) και 92/43/ΕΟΚ(2) απαρτίζεται από ένα εγκεκριμένο σχέδιο διαχείρισης (ειδική περιβαλλοντική μελέτη), ένα προεδρικό διάταγμα και ένα διαχειριστικό φορέα.

Προς το παρόν η Επιτροπή εξετάζει διάφορες καταγγελίες σχετικά με τηνποβάθμιση του δέλτα του Νέστου, η οποία οφείλεται κυρίως στην έλλειψη κατάλληλου νομικού πλαισίου για την προστασία και τη διατήρησή του. Η Επιτροπή δεν θα διστάσει να λάβει όλα τα κατάλληλα μέτρα, ακόμη και την κίνηση διαδικασίας παραβίασης βάσει του άρθρου 226 της συνθήκης ΕΚ, προκειμένου να διασφαλίσει την ορθή εφαρμογή της κοινοτικής περιβαλλοντικής νομοθεσίας.

Σύμφωνα με τις διαθέσιμες πληροφορίες, οι ελληνικές αρχές εξέδωσαν το νόμο 3044/2002, ο οποίος προβλέπει τη σύσταση 25 διαχειριστικών φορέων για ορισμένες τοποθεσίες τις οποίες η Ελλάδα έχει προτείνει ήδη να περιληφθούν στο δίκτυο Natura 2000 βάσει της οδηγίας 92/43/ΕΟΚ. Σύμφωνα με τις διατάξεις του νόμου αυτού, πρέπει να συσταθεί διαχειριστικός φορέας για την περιοχή Δέλτα του Νέστου-Βιστονίδα-Ισμαρίδα. Η σύσταση και η πλήρης λειτουργία και των 25 διαχειριστικών φορέων δεν έχει ολοκληρωθεί ακόμη. Η ολοκληρωμένη δημιουργία των διαχειριστικών φορέων αναμένεται να συντελέσει στους στόχους διατήρησης των περιοχών αυτών, στηνλοποίηση των εγκεκριμένων σχεδίων διαχείρισής τους και στην αποτελεσματική προστασία τους.

Η Επιτροπή επιβεβαιώνει ότιπάρχει δυνατότητα χρηματοδοτικής συνδρομής προς την Ελλάδα μέσω των Διαρθρωτικών Ταμείων για τη σύσταση των 25 διαχειριστικών φορέων. Αυτό προβλέπεται στο Ελληνικό Επιχειρησιακό Σχέδιο για το περιβάλλον 2000-2006 (Μέτρο 8.1). Επίσης, δράσεις για την προστασία των βιοτόπων προβλέπονται στο πλαίσιο των Ελληνικών Περιφερειακών Επιχειρησιακών Προγραμμάτων της ιδίας περιόδου. Η Επιτροπή επιθυμεί να βεβαιώσει το Αξιότιμο Μέλος του Ευρωπαϊκού Κοινοβουλίου ότι θα συνεχίσει να παρακολουθεί την πρόοδο που πρέπει να σημειωθεί στη προστασία των ελληνικών βιοτόπων και στη σύσταση των διαχειριστικών φορέων για τις τοποθεσίες Natura 2000 στην Ελλάδα.

(1) Οδηγία 79/409/ΕΟΚ του Συμβουλίου, της 2ας Απριλίου 1979 για τη διατήρηση των άγριων πτηνών, ΕΕ L 103 της 25.4.1979.

(2) Οδηγία 92/43/ΕΟΚ του Συμβουλίου, της 21ης Μαΐου 1992 για τη διατήρηση των φυσικών ενδιαιτημάτων και της άγριας χλωρίδας και πανίδας.